stanford-oval/wikipedia huggingface dataset:
Enok Rytkönen
Elämäkerta

Rytkösen vanhemmat olivat Sippolan kirkkoherrana toiminut Aron Johan Rytkönen ja Natalia Vilhelmina, o.s. Europaeus. Hän kävi oppikoulua ensin Joensuun lyseossa ja vuodesta 1885 Hämeenlinnan normaalilyseossa. Vuonna 1889 Rytkönen siirtyi kirjakauppa-apulaiseksi Clouberg & Co:n kirjakauppaan Viipuriin. Hän osti vuonna 1900 Hämeenlinnan kirjakaupan jota hän sitten piti 60 vuotta aina kuolemaansa saakka.
Rytkönen oli innokas valokuvaaja ja hän tallensi kuviinsa ihmisiä ja maisemia Hämeenlinnan seudulta 1900-luvun ensimmäisellä puoliskolla. Hän toimi myös lehtikuvaajana Hämeenlinnassa 1920- ja 1930-luvuilla ja hänen uutiskuviaan julkaistiin Suomen Kuvalehdessä. Rytkönen myi kirjakaupassaan myös valokuvaustarvikkeita.
Rytkönen kirjoitti erityisesti 1800- ja 1900-luvun vaihteessa runotekstejä moniin lapsille tarkoitettuihin kuvakirjoihin. Hän laati runoja ja kronikoita myös erilaisiin juhlatilaisuuksiin kuten syntymäpäiville, häihin ja hautajaisiin.
Rytkönen oli perustamassa 1903 Suomen Kirjakauppiasyhdistystä ja oli sen johtokunnan jäsen 54 vuoden ajan joista puheenjohtajana 22 vuotta. Hän kuului myös 23 vuoden ajan Hämeenlinnan kaupunginvaltuustoon ja oli Suomen Paperikauppiasliiton johtokunnan jäsen. Rytkönen oli mukana suojeluskunnassa ja hän osallistui vielä syksyllä 1939 65-vuotiaana vapaaehtoisena Kannaksen linnoitustöihin. Rytkönen tunnettiin myös urheilijana - hän harrasti erityisesti hiihtoa ja uintia.
Enok Rytkönen oli naimisissa Elin (Ella) Leontine Wendelinin kanssa. He saivat yhteensä yhdeksän lasta joista seitsemän selvisi aikuisikään. Vanhin lapsista oli everstiluutnanatti Ilmari Rytkönen.
Enok Rytkönen kuoli 1. kesäkuuta 1960 sairauskohtaukseen ollessaan uintimatkalla Vanajavedellä.
Teoksia

Ainon hyvät toverit : kuvakirja kaunehin.   Clouberg ja K., Viipuri 1890-luvulla
Kolme meripoikaa ja muita pieniä pakinoita pikku lapsille, tekstin kirj. Enok Rytkönen.  Clouberg ja K., Viipuri 1896-1900
Kukko kiekuu! : kuvakirja Enok Rytkösen kirjoittamilla värssyillä.   Clouberg ja K., Viipuri 1897
Mitä 10 pennillä saa, kuvakirja, osat 1-6.   Clouberg ja K., Viipuri 1898
Satu kuudesta joutsenesta : kuvallinen satu, tekstin kirj. Enok Rytkönen.  Clouberg ja K., Viipuri 1898
Karlberg Aulanko, valokuva-albumi, julkaistu 1900-luvun alussa.
Nuorisoseura-asiasta : Suur-Savon nuorisoseurain yleiskokouksessa annettuja lausuntoja ja tehtyjä päätelmiä, koonnut Enok Rytkönen.  O. B. Blomfelt, Mikkeli 1905
Satu pienestä pianonsoittajasta : juttu julmasta jalopeurasta ja liukkaasta Lasku-Liisasta, runo-asuun asetti Enok Rytkönen.  Victor Hoving , Viipuri 1906-1910
Tässä näkee pientä väkee! : kuvakirja, runot sepitti Enok Rytkönen.  U. W. Telén & C:o, Kuopio 1906-1910
Kertomus koulupojasta Maalarin Maija ja kiukkuinen Kaija, kuvakirja. - runoasuun asetti Enok Rytkönen.   Victor Hoving , Viipuri 1907
Kesäkuvaa kuusitoista : kuvakirja, runot sepitti Enok Rytkönen.  U. W. Telén & C:o, Kuopio
Pikku-Matin marjamatka, kuvat piirtänyt Elsa Beskow.  Otava 1938
Pienokaisten sienikirja, kuvat S. Aspelin.   Otava 1947
Freddie and the Dreamers

Freddie and the Dreamers vuonna 1964.
Freddie and the Dreamers oli brittiläinen beat-, pop- ja rockyhtye Manchesterin kaupungista. Yhtye oli suosituimmillaan vuosina 1963–1965, jolloin se julkaisi useita hittejä. Niistä menestyksekkäimpiä olivat Britannian kärkiviisikkoon nousseet ”If You Gotta Make a Fool of Somebody”, ”I’m Telling You Now”, ”You Were Made for Me” ja ”I Understand”. Näistä ”I’m Telling You Now” ylsi myös Yhdysvaltain listaykköseksi, ollen siellä yhtyeen uran ainoa top 10 -hitti.
Emilie Björkstén

Arkadia Emilie Björkstén (23. heinäkuuta 1823 Kangasniemi – 15. tammikuuta 1896 Helsinki) oli suomalainen ruotsiksi kirjoittanut runoilija joka käytti nimimerkkiä e***. Hänen isänsä oli Hauhon kirkkoherra, rovasti Johan Jakob Björkstén.
Björkstén julkaisi neljä runokokoelmaa sekä Några minnen -nimisen muistelmateoksen. Hän käänsi myös englanninkielistä kirjallisuutta ja kirjoitti nimimerkillä "Tant Emmy" satuja Zachris Topeliuksen Trollsländan-lastenlehteen.
Björksténillä oli 1840-luvun lopulla salainen rakkaussuhde runoilija Johan Ludvig Runebergiin. He jatkoivat kirjeenvaihtoa ja seurustelua aina vuoteen 1863 jolloin Runeberg halvaantui saatuaan aivoverenvuodon. Björkstén ei mennyt koskaan naimisiin eikä hänellä ollut mitään varsinaista ammattia vaan hän asui sukulaistensa luona eri puolilla Suomea.
Albert Edelfeltin sisar Berta julkaisi vuonna 1922 muokatun ja toimitetun version Emilie Björksténin päiväkirjoista. Alkuperäiset päiväkirjat oli poltettu Björksténin toivomuksesta. Gunnar Castren julkaisi vuonna 1940 Runebergin Emilielle kirjottamat kirjeet. Emilie Björksten on haudattu Porvooseen Näsinmäen hautausmaalle lähelle Runebergin hautaa.
Runebergin ja Emilie Björksténin suhde oli aiheena T. J. Särkän vuonna 1940 valmistuneessa elokuvassa Runon kuningas ja muuttolintu.
Teoksia

Sandperlor, af e..., runokokoelma. Theodor Sederholm, Helsingfors 1864
Drottningarna : Hennes Maj:t Sveriges och Norges enkedrottning Josephina ödmjukt och vördnads fullt tillegnade af E..., runokokoelma. Eklund, Stockholm 1867
Några minnen, muistelmateos. G. W. Edlund, Helsingfors 1871
Mosaiker, samlade af e***, runokokoelma. Edlund, Helsingfors 1874
Ännu en gång, runokokoelma. Frenckell & Son, Helsingfors 1877
Minne från Björkudden. Sju fotografier i kabinettformat tagne sommaren 1884 af D. Nyblin, runovihko valokuvasalkussa. G. W. Edlund, Helsingfors 1884
De sista, runokokoelma. Werner Söderström, Borgå 1886
Vanhan päiväkirjan lehtiä toim. ja alkusanat Berta Edelfelt. Johdanto Werner Söderhjelm Teos vapaasti Runeberg.orgissa (alkuteos: Ur en gammal dagbok : en episod i J. L. Runebergs liv)
Kirjallisuutta

Runeberg, Johan Ludvisg, Runebergs brev till Emilie Björkstén / utgivna av Gunnar Castrén. Schildt, 1940
Aiheesta muualla

Saran sisaret: Runebergin varjossa, Ouka.fi (Archive.org)
GBP

GBP tarkoittaa seuraavia:
Englannin punta, Britannian rahayksikkö
Game Boy Player, Nintendon pelikonsolin lisälaite
Game Boy Pocket, Nintendon pelikonsoli
Green Bay Packers, amerikkalaisen jalkapallon joukkue
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”GBP”, voi hakea sivunnimihaulla, laajalla sivunnimihaulla tai tekstihaulla.
Enoki (1945)

| Enoki / 榎 |
| --- | --- |

Aluksen vaiheet
Rakentaja:  Maizurun laivastoarsenaali
Kölinlasku:  14. lokakuuta 1944
Laskettu vesille:  27. tammikuuta 1945
Palveluskäyttöön:  31. maaliskuuta 1945
Poistui palveluskäytöstä:  30. syyskuuta 1945
Loppuvaihe:  korjauskelvoton 26. kesäkuuta 1945
Tekniset tiedot
Uppouma:  1 289 t (normaali) 1 555 t (kuormattu)
Pituus:  98 m (vesiraja) 100 m (kokonaispituus)
Leveys:  9,35 m
Syväys:  3,37 m
Koneteho:  19 000 shp
Nopeus:  27,8 solmua
Aseistus
Aseistus:  3 × 127 mm/40 type 89 24 × 25 mm ilmatorjuntatykkiä 4 × 610 mm torpedoputkea 60 × syvyyspommia
Enoki (jap. 榎) oli keisarillisen Japanin laivaston vuonna 1945 valmistunut Tachibana-luokan hävittäjä toisessa maailmansodassa.
Valmistus

Alus tilattiin vuoden 1944 hankinnoissa Maizurun laivastontelakalta, missä köli laskettiin 14. lokakuuta 1944. Se laskettiin vesille 27. tammikuuta 1945 ja otettiin palvelukseen 31. maaliskuuta.
Palvelus

Alus vaurioitui korjauskelvottomaksi osuttuaan miinaan 26. kesäkuuta 1945 ja poistettiin alusluettelosta 30. syyskuuta. Hylky romutettiin 1948.
Fifty-Niner

59ers tai Fifty-Niners on termi, jolla viitataan Yhdysvalloissa, Coloradossa vuonna 1859 alkaneen Rocky Mountains -vuorten kultaryntäykseen osallistuneisiin ihmisiin. Suurimmat kultaesiintymät tyhjennettiin muutamassa vuodessa, mutta ryntäyksen johdosta syntyivät muun muassa Denverin ja Boulderin kaupungit.
Eläintohtori

| Eläintohtori> Dr. Dolittle |
| --- | --- |
 Virallinen elokuvateatterijuliste
Ohjaaja:  Betty Thomas
Käsikirjoittaja:  Nat Mauldin Larry Levin
Tuottaja:  John Davis David T. Friendly
Säveltäjä:  Richard Gibbs
Kuvaaja:  Russell Boyd
Leikkaaja:  Peter Teschner
Pääosat:  Eddie Murphy Ossie Davis Oliver Platt Peter Boyle Kristen Wilson Kyla Pratt Raven-Symoné
Valmistustiedot
Valmistusmaa:   Yhdysvallat
Tuotantoyhtiö:  20th Century Fox
Levittäjä:  20th Century Studios Netflix Fandango at Home (käännä suomeksi) Disney+
Ensi-ilta:   26. kesäkuuta 1998  9. lokakuuta 1998
Kesto:  85 minuuttia
Alkuperäiskieli:  englanti
Budjetti:  $70,500,000 dollaria
Tuotto:  $294,456,605 dollaria
Seuraaja:  Eläintohtori 2
Aiheesta muualla
IMDb 
Elonet
AllMovie
Infobox OKNimi-testi OK: 
Eläintohtori on Betty Thomasin ohjaama perhekomediaelokuva vuodelta 1998. Elokuva kertoo eläinlääkäristä nimeltä John Dolittle (Eddie Murphy), joka huomaa osaavansa puhua ja ymmärtää eläinten kieltä.
Juoni

Johnilla on ollut kyky puhua eläinten kanssa lapsesta asti, jolloin hän puhui koiransa kanssa, kunnes se vietiin häneltä pois jotta hän saisi oikeita ystäviä. Kun koiraa ei enää ollut, John ei enää puhunut eläimille ja pian koko kyky oli jo unohtunut. Johnilla on nyt oma perhe; vaimo ja kaksi lasta, Maya ja Charisse. Maya on hyvin kiinnostunut eläimistä, mutta John ei enää itse muista omaa lapsuuttaan ja käyttäytyy vähän isänsä tavoin. Kumminkin Maya saa pitää marsunsa ja joutsenen munansa. Kun perhe on lähdössä lomalle, John huomaa kykynsä taas ja siitä seuraa niin hyviä kuin huonojakin kommelluksia. John joutuu jopa mielisairaalaan, sillä häntä luullaan hulluksi, kun hän puhuu eläimille.
Näyttelijät

| 0 | 1 | 2 |
| --- | --- | --- |
|  Eddie Murphy  | … |  Dr. John Dolittle   |
|  Ossie Davis  | … |  isoisä Archie Dolittle   |
|  Oliver Platt  | … |  Dr. Mark Weller   |
|  Peter Boyle  | … |  Calloway   |
|  Richard Schiff  | … |  Dr. Gene “Geno” Reiss   |
|  Kristen Wilson  | … |  Lisa Dolittle   |
|  Jeffrey Tambor  | … |  Dr. Fish   |
|  Kyla Pratt  | … |  Maya Dolittle   |
|  Raven-Symoné  | … |  Charisse Dolittle   |
Eläintiede

Kuhankeittäjä (Oriolus oriolus)
Eläintiede eli zoologia (kreik. zoon, eläin; logos, tieto) on eläinten rakennetta, toimintaa, kehitystä, suhteita, luokittelua ja eläimistöä käsittelevä tieteenala, jonka osa-alueita ovat esimerkiksi eläinekologia, eläinfysiologia sekä -anatomia ja etologia (eläinten käyttäytyminen). Eläintiede on biologian osa-alue, ja se on osaltaan läheisessä yhteydessä solubiologiaan, biokemiaan ja perinnöllisyystieteeseen.
Eri eläinryhmiin kohdistuvan tutkimuksen perusteella erotetaan myös alatieteitä, kuten esimerkiksi mammalogia (nisäkkäät), ornitologia (linnut), iktyologia (kalat), entomologia (hyönteiset) ja protozoologia (alkueläimet).
Eläintieteen varhaishistoria

Tieteellisen eläinten tutkimisen varsinaisena perustajana pidetään Aristotelestä, joka keräsi eräiden aikaisempien kirjailijoiden tekemät hajanaiset eläimiä koskevat tiedot, liitti niihin omat monipuoliset havaintonsa ja muovasi näin saamansa aineiston yhtenäiseksi kokonaisuudeksi. Hän ei rajoittunut vain kuvailemaan eläinten ulkomuotoa, rakennetta ja elintapoja, vaan tutki myös lisääntymisilmiöitä ja sikiönkehitystä, loi pohjan vertailevalle anatomialle ja laati eräänlaisen eläinsysteemin.
Aristoteleen jälkeen ei vanhalla ajalla elänyt muuta huomattavaa eläintieteellistä kirjailijaa kuin Plinius vanhempi. Hän oli kuitenkin vain muiden kirjoitusten koostaja, joka ei aina osannut erottaa tosiasioita taruista. Keskiajan eläintieteellisistä kirjailijoista oli mainittavin Albertus Magnus, joka selitteli Aristoteleen eläintieteen ja luonnonfilosofian kirjoituksia ja koetti muokata niiden sisältöä sopusointuun kirkon oppien kanssa.
Aiheesta muualla

Kuvia tai muita tiedostoja aiheesta Eläintiede Wikimedia Commonsissa
Biologia
| --- | --- |
Osa-alueita:   Aerobiologia  Anatomia  Astrobiologia  Biokemia  Ekologia  Eliömaantiede  Eläintiede  Etologia  Evoluutiobiologia  Fysiologia  Genomiikka  Hydrobiologia  Iktyologia  Kasvipatologia  Kasvitiede  Kehitysbiologia  Kudosoppi  Meribiologia  Mikrobiologia  Molekyylibiologia  Muoto-oppi  Neurotiede  Paleontologia  Parasitologia  Perinnöllisyystiede  Sienitiede  Solubiologia  Systematiikka  Taksonomia  Toksikologia 
Käsitteitä:   abioottinen  aineenvaihdunta  biodiversiteetti  biomi  biotooppi  biosfääri  DNA  ekologinen lokero  ekosysteemi  eliöyhteisö  evoluutio  kelpoisuus  lisääntyminen  luonnonvalinta  populaatio  ravinto  sukkessio  uhanalaisuusluokitus  yhteyttäminen  pääjakso  kaari 
Aiheeseen liittyvää:  biologian filosofia
Eläintiede
| --- | --- |
Osa-alueita:   antrozoologia  araknologia  entomologia  etologia  helmintologia  herpetologia  iktyologia  malakologia  mammalogia  myrmekologia  nematologia  ornitologia  paleozoologia  planktologia  primatologia 
Tieteilijöitä:   Karl Ernst von Baer  Georges Cuvier  Charles Darwin  Jean-Henri Fabre  William Kirby  Carl Linnaeus  Konrad Lorenz  Thomas Say  Jakob von Uexküll  Alfred Russel Wallace
Eero Enqvist

| Eero Enqvist> Henkilötiedot |
| --- | --- |
Syntynyt: 1966 (ikä 57–58) Helsinki
Kansalaisuus:  Suomi
Ammatti:  näyttelijä, opettaja ja viittomakielen tulkki
Näyttelijä
Palkinnot
 Veikko Sinisalo -lausuntakilpailu, 1996 
Aiheesta muualla
IMDb 
Elonet
Eero Enqvist (s. 1966) on suomalainen näyttelijä, näyttämötaiteiden maisteri ja viittomakielen tulkki. Hän valmistui vuonna 2008 Teatterikorkeakoulusta Teatteri-ilmaisun opettajan maisteriohjelmasta teatteri- ja tanssipedagogiikan opettajaksi.
Elämäkerta > Lapsuus ja nuoruus

Enqvist syntyi vuonna 1966 15-lapsisen perheen nuorimmaksi lapseksi. He asuivat Puotinharjussa. Hänet otettiin viisivuotiaana huostaan muiden alaikäisten sisarustensa kanssa, koska hänen vanhempansa olivat molemmat alkoholisoituneita eivätkä kyeneet huolehtimaan lapsistaan. Huostaanoton jälkeen hän joutui pikkuveljensä kanssa Kallioon lastenkotiin.
Enqvist viihtyi lastenkodissa, mutta noin vuoden jälkeen hänet sijoitettiin pikkuveljen kanssa maalaistaloon Varsinais-Suomeen, jossa hän kertomansa mukaan koki muun muassa eristämistä muista perheenjäsenistä. 14-vuotiaana hänet sijoitettiin Koskentuvan nuorisokotiin Helsinkiin, jossa olot kohentuivat.
Oman äitinsä Enqvist tapasi jälleen ollessaan 15-vuotias ja piti häneen sen jälkeen yhteyttä. Noin vuoden kuluttua tapaamisesta äiti sai aivoverenvuodon ja menetti puhekykynsä. Äiti sairastui myös vatsasyöpään, ja hän kuoli, kun Enqvist oli 21-vuotias. Isä oli kuollut jo aiemmin.
Elämäkerta > Opiskelu ja työ

Enqvist olisi päässyt Kallion ilmaisutaidon lukioon, mutta nuorisokodin johtaja kielsi sen häneltä. Hän meni ammattikouluun ollessaan 17-vuotias ja 18-vuotiaana hän pääsi kettiölle töihin. Hän ei kuitenkaan pitänyt keittiötyöstä ja opiskeli ylioppilaaksi iltalukiossa. Vuonna 1995 hän valmistui viittomakielen tulkiksi.
Enqvist on näytellyt muun muassa Ahaa teatterissa ja viittomakielisessä Teatteri Totissa. Vuonna 2008 hän valmistui Teatterikorkeakoulusta Teatteri-ilmaisun opettajan maisteriohjelmasta teatteri- ja tanssipedagogiikan opettajaksi.
Filmografia > Elokuvat

Salpa, isä, 2013.
En muista. Muistan, –, 2008.
Mutamies, –, 2006.
Private factory - seksuaalifantasioita vallasta ja vallattomuudesta, –, 1995.
Lähde:
Filmografia > Televisio

Roba, bussikuski, 2016.
Isän kuolema, ambulanssimies, 2011.
Kylmäverisesti sinun, Jaakko Rannikko, 2005.
Karaoke, virta-mies, 2004.
Kostamus-sinfonia, –, 1996.
Aiheesta muualla

Ylavaara, Satu: Seuraavaksi minua odottaa Kantaja täällä Valtimonteatterissa. Mutta ei ihan Malmin hautausmaalla olla. Vielä Teatterin lumoa -blogi.  14.6.2014. Viitattu 19.8.2020.
Eero Enqvist Actors in Helsinki – Helsingin Freelancenäyttelijäyhdistys ry. Arkistoitu 19.8.2020. Viitattu 19.8.2020.
Viikinkoski, Niina: Kuka sinua kouluttaa? Suomen Puheopisto. Viitattu 19.8.2020.
Fifth Avenue

Fifth Avenue
Museum Mile: liikennettä Metropolitan Museum of Art -museon kohdalla.
Fifth Avenue (suomeksi joskus Viides avenue) on kauppakatu Manhattanin saarella New Yorkissa. Fifth Avenueta on useissa eri vertailuissa pidetty yhtenä maailman kalleimmista kauppakaduista. Kadulla on muun muassa Bergdorf Goodmanin tavaratalo, Louis Vuitton-, Gucci- ja Tiffany & Co.-liikkeet.
Fifth Avenue ulottuu Greenwich Villagesta Harlemiin ja kulkee myös Central Parkin itäreunaa pitkin. Se on myös vedenjakajana katuosoitteiden numeroinnissa.
Liikenteellisesti Fifth Avenue on harvoja katuja Manhattanilla jota raitiovaunut eivät historiallisesti kulkeneet, vaan sitä liikennöivät hevosvaunut.
Fifth Avenue vuonna 1878
Wikimedia Commonsissa on kuvia tai muita tiedostoja aiheesta .
Erkki Lähde

Erkki Kaarlo Lähde (s. 1. tammikuuta 1938 Loppi) on suomalainen metsätieteilijä. Hän toimi Metsäntutkimuslaitoksen metsänhoidon tutkimusosaston professorina vuodesta 1980 ja jäi eläkkeelle vuonna 2002. Hän tutki vaihtoehtoisia metsänuudistamismenetelmiä sekä metsämaan ominaisuuksia ja metsäbiologian ja metsäekologian kysymyksiä. Hän on puhunut metsän jatkuvan kasvatuksen puolesta.
Julkaisuja

Männyn, kuusen ja lehtikuusen suoja ja avokylvö aurauksen pientareessa ja palteessa, 1979
Metsänhoidon perusteista, Metsänhoidon tutkimusosasto, 1986
Lähde, Erkki: Metsämafia. [Lapua]: Suomen yksityismetsänomistajain keskusliitto, 1992.
Metsää puilta, 1995
Lähde, Erkki: Metsä sydämellä. Helsinki: Sarmala : Rakennusalan kustantajat, 2003.
Luovuuden lähteellä: Syväekologinen puheenvuoro, 2004
Pukkala, Timo & Lähde, Erkki & Laiho, Olavi: Metsän jatkuva kasvatus, Itä-Suomen yliopisto, 2011
Lähde, Erkki: Suomalainen metsäsota: Miten jatkuva kasvatus voitti avohakkuun. Helsinki: Into, 2015.
Lähde, Erkki: Näe metsä puilta: Esseitä, kolumneja ja pakinoita matkan varrelta. [Helsinki]: Arator, 2016.
Aiheesta muualla

Lähteen kotisivut.
Foinikiá (Iraklion)

| Foinikiá Φοινικιά |
| --- | --- |
 Foinikiá
 Koordinaatit: 35°16′52″N, 25°6′23″E 
Valtio:  Kreikka
Hajautetun hallinnon alue:  Kreeta
Alue:  Kreeta
Alueyksikkö:  Iraklion
Kunta:  Iraklion
Hallinto:  
 – Asutustyyppi:  kylä
 – Kallikrates-koodi:  7101010011
Väkiluku (2011):  824
Aikavyöhyke:  UTC+2
 – Kesäaika:  UTC+3
Infobox OKVirheellinen NIMI-arvo: 
Foinikiá (kreik. Φοινικιά; transl. myös Finikiá) on Kreikan kylä, joka sijaitsee Kreetan saarella. Se kuuluu hallinnollisesti Iraklionin kuntaan, Iraklionin alueyksikköön ja Kreetan alueeseen. Kylän väkiluku on 824 (vuonna 2011).
Foinikián kylä sijaitsee noin yhdeksän kilometriä etelälounaaseen Iraklionin kaupungista. Se on osa Iraklionin kaupunkiyhdyskuntaa ja nykyisin käytännössä Iraklionin esikaupunkeja.
Georg Kulenkampff

Georg Kulenkampff (1898–1948) oli saksalainen viulutaiteilija, aikansa viulutaiteilijoista suosituimpia. Vuosina 1923–1926 hän oli Berliinin musiikkikorkeakoulun professori. Hän esiintyi Suomessakin.
Filostratos

Filostratos (m.kreik. Φιλόστρατος, lat. Philostratus) voi viitata seuraaviin antiikin aikaisiin henkilöihin:
Lemnoslaisten reettorien ja kirjailijoiden suku:
Filostratos Veruksen poika (1. vuosisata), reettori ja kirjailija
Filostratos ”Ateenalainen” eli Flavius Philostratus (n. 170–247/250), sofisti ja kirjailija; tunnetuin samannimisistä
Filostratos Lemnoslainen eli Filostratos vanhempi (s. n. 190), edellisen vävy ja oletettavasti veljenpojan poika; teoksen Eikones kirjoittaja
Filostratos nuorempi (toimi n. 250–300), edellisen pojanpoika; teoksen Eikones samannimisen jatkon kirjoittaja
Filostratos (1. vuosisata tai aiemmin), Josephuksen mainitsema historioitsija
Filostratos (200-luku), historioitsija
Filostratos Egyptiläinen (1. vuosisata eaa./jaa.), sofisti
Filostratos Epeiroslainen (toimi 170 eaa.), makedonialaisten liittolainen
Filostratos Kolonoslainen (toimi 366 eaa.), Demostheneen mainitsema syyttäjä
Filostratos Rhodoslainen (toimi 201 eaa.), sotapäällikkö
Filostratos Rhodoslainen (toimi 68 eaa.), urheilija
Erkki Lumisalmi

| Erkki Lumisalmi |
| --- | --- |

Saamelaiskäräjien varapuheenjohtaja
 2008–2011  
Saamelaiskäräjien jäsen
 2003–2007  
Henkilötiedot
Syntynyt: Nellim, Inari
Erkki Leo Lumisalmi on kolttasaamelainen kanttori, saamelaispoliitikko ja kielenkääntäjä. Hän toimi Saamelaiskäräjien varapuheenjohtajana kaudella 2008–2011 ja jäsenenä 2003–2007.
Kirkollinen toiminta

Lumisalmi valmistui kanttoriksi 1981 ja ensimmäinen työpaikka oli Mikkelissä ja Kotkassa kanttorin sijaisuus. Vuonna 1983 hän siirtyi Lapin ortodoksisen seurakunnan matkakanttoriksi pääpaikkana Ivalo. Hän jäi eläkkeelle 1.4.2014.
Lumisalmi on Suomen ortodoksisen kirkon kirkolliskokouksen kanttorijäsen kaudella 2019-2023. Hän on lakivaliokunnassa.
Lumisalmi on merkittävä kirkollisten tekstien kääntäjä koltansaameksi. Hän oli päävastuussa Johannes Krysostomoksen liturgian koltankielisen laitoksen kääntämisestä. Se otettiin käyttöön joulukuussa 2002. Hän oli Sámi Giellagáldu -hankkeen kielijaoston varapuheenjohtaja. Hankkeen yhtenä tuotoksena oli kolttasaamen uskontosanalista.
Yksityiselämä

Erkki Lumisalmi on naimisissa Aulikki Lumisalmen kanssa. Hän valmistaa kolttien perinnepukuja. Heidän kotinsa on Hämeenlinnassa. Anna Lumikivi on hänen tyttärensä.
Foinikialainen kirjaimisto

Foinikialainen kirjaimisto kehittyi vuoden 1050 eaa. tienoilla Foinikiassa, nykyisen Libanonin seudulla. Kauppiaskansan mukana kirjoitusjärjestelmä levisi tehokkaasti eri alueille ja siitä kehittyivät puunilainen (Karthagon) kirjoitus, muinaisheprealainen kirjoitus sekä aramean ja kreikan kirjaimisto. Kreikan kirjaimistosta syntyivät edelleen kyrillinen ja latinalainen kirjaimisto.
Puunilainen kirjoitus hävisi Karthagon valtakunnan tuhouduttua ja muinaisheprealainen kirjoitus korvautui aramean kirjaimistosta kehittyneellä heprean neliökirjoituksella, muinaisheprealaisesta kirjoituksesta edelleen kehittyneellä samarialaisella kirjoituksella on enää noin 550 käyttäjää.
Nykyisin uskotaan että foinikialaiset eivät olleet aakkoskirjoituksen ensimmäisiä keksijöitä, vaan jokin heitä edeltänyt kanaanilainen kansa.
| Kirjain | Nimi | Merkitys | Vastaava kirjain> heprealainen | Vastaava kirjain> arabialainen | Vastaava kirjain> kreikkalainen | Vastaava kirjain> latinalainen | Vastaava kirjain> kyrillinen |
| --- | --- | --- | --- | --- | --- | --- | --- |
|  | ʼāleph | härkä | א | ﺍ | Αα | Aa | Аа |
|  | bēth | talo | ב | ﺏ | Ββ | Bb | Бб, Вв |
|  | gīmel | kameli | ג | ﺝ | Γγ | Cc, Gg | Гг |
|  | dāleth | ovi | ד | ﺩ | Δδ | Dd | Дд |
|  | hē | ikkuna | ה | ﻩ | Εε | Ee | Ее, Єє |
|  | wāw | koukku | ו | ﻭ | (Ϝϝ), Υυ | Ff, Uu, Vv, Ww, Yy | Уу |
|  | zajin | ase | ז | ﺯ | Ζζ | Zz | Зз |
|  | ḥēth | aita | ח | ﺡ | Ηη | Hh | Ии |
|  | ṭēth | pyörä | ט | ﻁ | Θθ |  | Фф |
|  | yōdh | käsivarsi | י | ﻱ | Ιι | Ii, Jj | Іі |
|  | kāph | kämmen | כ | ﻙ | Κκ | Kk | Кк |
|  | lāmedh | sauva, tutkain | ל | ﻝ | Λλ | Ll | Лл |
|  | mēm | vesi | מ | ﻡ | Μμ | Mm | Мм |
|  | nun | käärme | נ | ﻥ | Νν | Nn | Нн |
|  | sāmekh | kala | ס |  | Ξξ, Χχ | Xx | Хх |
|  | ʿayin | silmä | ע | ﻉ | Οο | Oo | Оо |
|  | pē | suu | פ | ﻑ | Ππ | Pp | Пп |
|  | ṣādē | papyrus | צ | ﺹ |  |  | Цц, Чч |
|  | qōph | apina | ק | ﻕ |  | Qq |  |
|  | rēš | pää | ר | ﺭ | Ρρ | Rr | Рр |
|  | šin | hammas | ש | ﺱ | Σσ | Ss | Сс, Шш |
|  | tāw | risti, merkki | ת | ﺕ | Ττ | Tt | Тт |
Filotera (Egypti)

| Filotera> Φιλωτέρα.Sijainti |
| --- | --- |
 Filotera
Koordinaatit:  26°44′24″N, 33°56′20″E
Valtio:  Egypti
Paikkakunta:  Safaga(?), Al-Bahr al-Ahmar
Historia
Tyyppi:  kaupunki
Kulttuuri:  antiikki
Valtakunta:  Ptolemaiosten valtakunta Rooman valtakunta Bysantin valtakunta
Alue:  Egypti
Infobox OKNimi-testi OK: 
Filotera (m.kreik. Φιλωτέρα, Filōtera, myös Φιλωτέρας λιμήν, Filōteras limēn, Φιλωτερίς, Filōteris; lat. Philotera) oli antiikin aikainen kaupunki Egyptissä. Se sijaitsi Punaisenmeren rannalla lähellä Myos Hormosta. Sen tarkkaa sijaintipaikkaa ei tunneta, mutta se saattoi sijaita nykyisen Safagan paikalla.
Filoteran perusti Satyros, jonka kuningas Ptolemaios II lähetti tutkimaan Troglodytiksen aluetta. Kaupunki sai nimensä kuninkaan sisaresta Filoterasta. Kaupungin asukkaasta käytettiin etnonyymiä Filōteritēs (Φιλωτερίτης).